CELEX: 32011D0730
Language: et
Date: 2011-11-09 00:00:00
Title: Komisjoni rakendusotsus, 9. november 2011 , liidu rahalise toetuse kohta seoses Bulgaarias 2011. aastal suu- ja sõrataudi vastu võitlemiseks võetud erakorraliste meetmetega (teatavaks tehtud numbri K(2011) 7993 all)

11.11.2011   
            
            
               ET
            
            
               Euroopa Liidu Teataja
            
            
               L 293/36
            
         KOMISJONI RAKENDUSOTSUS,
   9. november 2011,
   liidu rahalise toetuse kohta seoses Bulgaarias 2011. aastal suu- ja sõrataudi vastu võitlemiseks võetud erakorraliste meetmetega
   (teatavaks tehtud numbri K(2011) 7993 all)
   (Ainult bulgaariakeelne tekst on autentne)
   (2011/730/EL)
   EUROOPA KOMISJON,
   võttes arvesse Euroopa Liidu toimimise lepingut,
   võttes arvesse nõukogu 25. mai 2009. aasta otsust 2009/470/EÜ kulutuste kohta veterinaaria valdkonnas, (1) eriti selle artiklit 14,
   ning arvestades järgmist:
   
               (1)
            
            
               Suu- ja sõrataud on sõraliste mets- ja koduloomade väga nakkav viirushaigus, mis kahjustab tõsiselt loomakasvatuse tulusust, tekitades häireid liidusiseses kaubanduses ja ekspordis kolmandatesse riikidesse.
            
         
               (2)
            
            
               Suu- ja sõrataudi puhangu korral on oht, et haigusetekitaja levib haigusele vastuvõtlike elusloomade või nendest valmistatud toodete liikumise kaudu asjaomase liikmesriigi teistesse haigusele vastuvõtlikke loomi pidavatesse põllumajandusettevõtetesse, ning samuti teistesse liikmesriikidesse ja kolmandatesse riikidesse.
            
         
               (3)
            
            
               Nõukogu 29. septembri 2003. aasta direktiivis 2003/85/EÜ ühenduse meetmete kohta suu- ja sõrataudi tõrjeks, millega tunnistatakse kehtetuks direktiiv 85/511/EMÜ ja otsused 89/531/EMÜ ja 91/665/EMÜ ning muudetakse direktiivi 92/46/EMÜ, (2) on sätestatud meetmed, mida liikmesriigid peavad puhangu korral viivitamata rakendama, et hoida ära viiruse edasine levik.
            
         
               (4)
            
            
               Otsuses 2009/470/EÜ on sätestatud kord, millega reguleeritakse veterinaariaalastele erimeetmetele, sealhulgas erakorralistele meetmetele antavat liidu rahalist toetust. Vastavalt kõnealuse otsuse artikli 14 lõikele 2 saavad liikmesriigid rahalist toetust teatavate suu- ja sõrataudi tõrjemeetmetega seonduvate kulude katmiseks.
            
         
               (5)
            
            
               Otsuse 2009/470/EÜ artikli 14 lõikes 4 on sätestatud eeskirjad selle kohta, mitu protsenti liikmesriigi kantud kuludest võidakse katta liidu rahalisest toetusest.
            
         
               (6)
            
            
               Liidu rahalise toetuse maksmine suu- ja sõrataudi erakorraliste tõrjemeetmete rakendamiseks on reguleeritud komisjoni 28. veebruari 2005. aasta määrusega (EÜ) nr 349/2005, millega kehtestatakse eeskirjad ühenduse toetuse osas erakorraliste ning teatavate loomahaiguste vastaste meetmete jaoks, mis on ette nähtud nõukogu otsusega 90/424/EMÜ (3).
            
         
               (7)
            
            
               Suu- ja sõrataudi puhanguid täheldati Bulgaarias 2011. aasta esimese kuue kuu jooksul. Bulgaaria võttis vastavalt direktiivile 2003/85/EÜ meetmeid nende haiguspuhangute vastu võitlemiseks.
            
         
               (8)
            
            
               Bulgaaria ametiasutused on toiduahela ja loomatervishoiu alalises komitees esitatud aruannete ja regulaarselt esitatava haigusolukorra arengut käsitleva teabe abil tõendanud, et nad on direktiivis 2003/85/EÜ sätestatud tõrjemeetmeid tõhusalt rakendanud.
            
         
               (9)
            
            
               Seega on Bulgaaria ametiasutused täielikult täitnud kõik tehnilised ja halduskohustused, mis on sätestatud otsuse 2009/470/EÜ artikli 14 lõikes 2 ja määruse (EÜ) nr 349/2005 artiklis 6.
            
         
               (10)
            
            
               Käesoleva otsusega ettenähtud meetmed on kooskõlas toiduahela ja loomatervishoiu alalise komitee arvamusega,
            
         ON VASTU VÕTNUD KÄESOLEVA OTSUSE:
   Artikkel 1
   Liidu rahaline toetus Bulgaariale
   1.   Bulgaariale antakse liidu rahalist toetust kulude katmiseks, mis nimetatud liikmesriigil tuli kanda seoses meetmetega, mis võeti vastavalt otsuse 2009/470/EÜ artikli 14 lõigetele 2 ja 4 Bulgaarias 2011. aasta esimese kuue kuu jooksul suu- ja sõrataudi vastu võitlemiseks.
   2.   Liidu rahaline toetus moodustab 60 % (kuuskümmend protsenti) abikõlblikest kogukuludest.
   3.   Lõikes 1 nimetatud rahalise toetuse suurus määratakse kindlaks hilisema otsusega, mis võetakse vastu otsuse 2009/470/EÜ artikli 40 lõikes 2 sätestatud korras.
   Artikkel 2
   Adressaat
   Käesolev otsus on adresseeritud Bulgaaria Vabariigile.
   
      Brüssel, 9. november 2011
      
         
            Komisjoni nimel
         
         
            komisjoni liige
         
         John DALLI
      
   
   
      (1)  ELT L 155, 18.6.2009, lk 30.
   
      (2)  ELT L 306, 22.11.2003, lk 1.
   
      (3)  ELT L 55, 1.3.2005, lk 12.